钦定古今图书集成/明伦汇编/闺媛典/第125卷 > 张可选妻杨氏
## 钦定古今图书集成/明伦汇编/闺媛典/第125卷 > 张可选妻杨氏

按《太平府志》：杨氏，举人张可选妻，玺卿时旸母也。幼
归选，以孝闻。选领乡荐，家四壁立，朋酒之欢，取于鍼
纫，生旸。甫六岁而选亡，氏苦守历二十年，备尝荼苦，
教旸成进士。尝曰：“我愿儿做好人，弗做美官。”旸奉教
终身，不干进。及为礼曹，抗疏申母节。及分宪山西，再
疏终养。杨亡，旸向人辄泣曰：“我师乎？我母也。”